Het zijn comen voe den raide vander stat henric aertgoes henric
de wolf theeus henricdaems en henric moes alle viere van meerhout
op dach van rechte als reyne bastart van diest aldaer op sijn mesgrijp
gescreven was om dat hij in manien van ongehoersaheiden geweygert
hadde bij tgerichte te bliven oft den gerichte onderhorich te sijne als de
stat hue brieve daer ov hem hadde gescreven ome enighe der vors
psone te versekeren Aldaer de voirs psone versochten aende stat
dat sij alhier nader stat recht mochten weerden versekert want soe
elc van hen seyde ende oic enighe van hen booden te thoenen soe
hadse de voirs reyne geanxstineert en gebreest van huen live ende
zunderlinghe seide de voirs henric aertgoes dat de voirs reyne
handedich aen hem hadde geweest en hadden gequetst en gewont
om worde en wercken die tusschen hen uutstonde uutstaende dair
hij nochtan altijt recht af te verbeiden hadde gepnteert met meer
woerden c Op dwelc de voirs reyne hem verantweerden seyde dat
hem groetlijc vanden becroene van desen verwonderde zunderlinghe
van des vors henricx aertgoes clachten want het wae waer
dat hij met hem alrehande clachten hanteringe hadde gehadt ende
dat hem de voirs henric quade scamelike woerde hadde gegeven
maer dair af hadden zij twee seggers die daer voe oogen waen
genomen ende dair op hadden zij malcanden alle saken vdragen
en tsacrament te paesschen genomen en hij hadde den seggers gebeden
menichwerven dat zij tseggen uutspreken wouden nochtan en hadde
hij tot noch daer toe niet conen geraken maer seder dier tijt dat
die sake also was opgenomen seyde hij datmen niet bevinden en
soude dat hij hem enigen last van woerden oft van wercken hadde
gedaen tegen dande seyde hij dat hij negheen wordde en hadde gehadt
maer oft sijn knechte met hem yet te schieken hadden van zaken
tusschen die en hen uutstaende dat meynde en hoepte hij dat hem
niet aen en ghinghe Also dat hier op ten uutsten nade reden
van ptien metten seggers bnder stat gehoert de raet vander
stat overdroech dat dese saken souden worden uutgestelt in state
tot onser liever vruwen daghe half oeghst naestcomen ende dat
de vors seggers so eer soe bat metter seggerscap souden vortgaen
ende dan ten eynde elc vanden ptien hem dair nae weten te
richten Ende oft ptien oic daenteynden enich gebrec hadden soe
mochten zij comen bijden raide vander stat ende hen soude gescien